[{"text_idx": "#000006", "text": "Yn ystod yr ychydig wythnosau diwethaf, mae myfyrwyr Celf a Dylunio ar draws Grw\u0302p Colegau NPTC yn arddangos eu gwaith mewn arddangosfa o\u2019r enw \u2018Proses 18\u2019."}, {"text_idx": "#000007", "text": "Eglurodd Pennaeth yr ysgol Celfyddydau Creadigol, Gweledol a Pherfformio, Vicky Burroughs, y syniad y tu o\u0302l i\u2019r arddangosfa; \u201cmae gennym lawer o fyfyrwyr talentog wedi\u2019u cofrestru ar gyrsiau Celf a Dylunio yng Ngholegau Afan, Castell-nedd a\u2019r Drenewydd. Mae arddangosfa Proses 18 yn gyfle gwych i ddathlu ac i arddangos gwaith caled ac ymroddiad ein myfyrwyr a\u2019n staff, arddangos gwaith y myfyrwyr mewn cyd-destun proffesiynol a dymuno\u2019r gorau i\u2019n myfyrwyr ail flwyddyn ar gyfer y cam nesaf yn eu gyrfa."}, {"text_idx": "#000009", "text": "Yng Ngholeg Afan, ymunodd siaradwr gwadd a\u0302 ni, yr artist Cymreig Peter Finnemore. Mae Peter wedi gweithio gyda\u2019n myfyrwyr Lefel 2 & 3 eleni ar brosiect celf amgylcheddol ym Mharc Margam ac mae\u2019n artist ffotograffig a pherfformio adnabyddus."}, {"text_idx": "#000020", "text": "Cyflwynwyd y wobr am Ddylunio Graffeg eleni gan y cyn-fyfyrwyr Ling Dong, Callum Lewis ac Ashleigh Chivers, sy\u2019n astudio ar hyn o bryd ar y BA Anrhydedd mewn Dylunio Graffeg yng Ngholeg Celf Abertawe. Mae pob un o\u2019r cyn-fyfyrwyr hyn yn gwneud yn eithriadol o dda ar eu cyrsiau gradd ac mae eu Cyfarwyddwr Cwrs Donna Williams wedi dweud wrthym fod y sgiliau a addysgwyd iddynt ar y cyrsiau Celf a Dylunio yng Ngrw\u0302p Colegau NPTC wedi rhoi sylfaen gref iddynt lwyddo mewn Addysg Uwch. Bydd y tri myfyriwr yn arddangos y flwyddyn nesaf yn yr Arddangosfa Dylunwyr Newydd yn Llundain."}, {"text_idx": "#000021", "text": "Gallwch weld rhagor o luniau a fideos o\u2019r arddangosfeydd ar ein sianeli cyfryngau cymdeithasol."}]